Algirdas Stanaitis

Algirdas Jurgis Stanaitis (1934 m. vasario 15 d. Ąžuolų Būdoje, Kazlų Rūdos valsčiuje – 2023 m. gegužės 7 d. Vilniuje)Algirdas Jurgis Stanaitis. Visuotinė lietuvių enciklopedija. 2018-08-01. Nuoroda tikrinta 2023-05-14. – Lietuvos geografas.

 Biografija 
Mokėsi Ąžuolų Būdos pradinėje mokykloje, vėliau – Kazlų Rūdos gimnazijoje. 1958 m. su pagyrimu baigė Vilniaus universitetą. 1958–1962 m. dirbo Lietuvos mokslų akademijos Geologijos ir geografijos institute. Nuo 1962 iki 2013 m. dėstė Vilniaus pedagoginiame institute (VPI) (1992–2011 m. Vilniaus pedagoginis universitetas, 2011–2018 m. – Lietuvos edukologijos universitetas). Nuo 1965 m. docentas, 1989 m. – profesorius, 1985 m. – Lietuvos nusipelnęs dėstytojas.Stanaitis Algirdas - Kazlų Rūdos savivaldybės viešoji biblioteka . kazlurudasvb.lt. Nuoroda tikrinta 2023-05-14. 

1965–1987 m. vadovavo VPI Gamtos ir geografijos fakultetui, 1972–1982 ir 1987–1992 m. – Geografijos katedrai. 1986–1989 m. Lietuvos geografų draugijos prezidentas, 2005–2012 m. Gamtos bičiulių asociacijos (GBA) prezidentas. Taip pat buvo LR švietimo ir mokslo ministerijos Lietuvos ir Lenkijos istorijos ir geografijos vadovėlių ekspertų komisijos narys; Lietuvos mokslo ir studijų, Statistikos departamentų, geografijos mokslinių žurnalų ir leidinių komisijų narys, ekspertas.Lietuva neteko iškilios asmenybės: mirė A. J. Stanaitis. lrytas.lt. 2023-05-08. Nuoroda tikrinta 2023-05-14.

 Mokslinė veikla 
A. Stanaičio mokslinis darbas buvo kelių krypčių: iš pradžių skyrė dėmesį ežerų morfometrijai, paleogeografijai, bendrajai limnologijai. Kita svarbi sritis buvo demografijos ir gyventojų geografijos, urbanizacijos ir etnografijos problemos. Vėliau didelį dėmesį skyrė saugomų teritorijų problemoms, ekologiniam švietimui, gamtosaugai, kraštotyrai, Lietuvos istorinei geografijai. Paskelbė apie 500 mokslo ir mokslo populiarinimo straipsnių.Lietuvos akademinė ir pedagogų bendruomenės neteko kelių geografijos edukologų kartų Mokytojo, profesoriaus Algirdo Jurgio Stanaičio. voruta.lt. 2023-05-08. Nuoroda tikrinta 2023-05-14.

 Bibliografija 
 Ežerai gimsta, bręsta ir miršta, 1969 m. (su A. Garunkščiu)
 Lietuvos TSR gyventojai, 1973 m. (su P. G. Adliu)
 Kodėl senka Lietuvos ežerai, 1978 m. (su A. Garunkščiu)
 Pasaulio gyventojai, 1981 m.
 Plungė – Babrungo kraštas, 1993 m. (su A. Garunkščiu ir Rimantu Kontvainu)
 Žemaičių žemė, 1999 m. (su R. Kontvainu ir K. J. Švedu)
 Lietuvos istorinė geografija, 1998–2002 m. (2 d.)
 Profesorius Aleksas Garunkštis, 2008 m.
 Pasaulio gyventojų ir gyvenviečių geografija, 2008 m. (su S. Stanaičiu)
 Lietuvos gyventojų ir gyvenviečių geografija, 2011 m. (su Jolanta Butkute)
 Lietuvos istorinė geografija: 1900–1990 m., 2012 m. (su S. Stanaičiu, 3 d.)

 Apdovanojimai 
 2004 m. Kūno kultūros ir sporto departamento prie Lietuvos Respublikos Vyriausybės sporto garbės Komandoro ženklas
 2009 m. Lietuvos geografų draugijos Kazio Pakšto medalis
 2011 m. Lietuvos edukologijos universiteto medalis
 2012 m. Č. Kudabos premija

 Šaltiniai 

Kategorija:Lietuvos geografai
Kategorija:Lietuvos dėstytojai